

**IZVJEŠTAJ O RADU TURISTIČKE ORGANIZACIJE NIKŠIĆ ZA 2024. GODINU SA FINANSIJSKIM IZVJEŠTAJEM**

Nikšić, mart 2025. godine

SADRŽAJ

[**1 UVOD 1**](#_Toc193180559)

[**2 OPŠTE INFORMACIJE O TURISTIČKOJ ORGANIZACIJI NIKŠIĆ 2**](#_Toc193180560)

[**2.1 Osnivanje 2**](#_Toc193180561)

[**2.2 Djelatnost 2**](#_Toc193180562)

[**2.3 Organi organizacije 3**](#_Toc193180563)

[**2.4 Prihodi 3**](#_Toc193180564)

[**3 PROGRAMSKE AKTIVNOSTI 4**](#_Toc193180565)

[**3.1 “Novogodišnji i Božićni bazar“ , januar 4**](#_Toc193180566)

[**3.2 „Karavan mimoze u Nikšiću“, februar 4**](#_Toc193180567)

[**3.3 “Nikšić, gdje ljubav počinje”, februar 4**](#_Toc193180568)

[**3.4 “Svjetski dan turističkih vodiča“, februar 5**](#_Toc193180569)

[**3.5 “Osmomartovski bazar“, mart 5**](#_Toc193180570)

[**3.6 „Ostroški polumaraton“ , april 5**](#_Toc193180571)

[**3.7 “Koncert grupe Galija“, april 5**](#_Toc193180572)

[**3.8 Vaskršnji bazar “od Uskrsa do Vaskrsa“, april 6**](#_Toc193180574)

[**3.9 “Dani Svetog Vasilija Ostroškog“, maj 6**](#_Toc193180575)

[**3.10 “Craft beer karavan“, maj 6**](#_Toc193180576)

[**3.11 “Dani kalopera”, maj 6**](#_Toc193180577)

[**3.12 Koncert grupe “Riblja Čorba”, jun 7**](#_Toc193180578)

[**3.13 “Beach Volley”, Krupac, jun 7**](#_Toc193180579)

[**3.14 “Naša Rijeka Zeta” jun 7**](#_Toc193180580)

[**3.14 Dzip reli “Montenegro trophy” jun 8**](#_Toc193180581)

[**3.15 “Ljetnja skola srpskog jezika“, jul 8**](#_Toc193180582)

[**3.16 “Party bus“, jul 9**](#_Toc193180583)

[**3.17 “Dani porodice Romanov u Nikšiću“ jul 9**](#_Toc193180584)

[**3.18 “Lake Fest”, avgust 10**](#_Toc193180585)

[**3.19 snimanje serije “Tvrđava“ u Nikšiću, avgust 10**](#_Toc193180586)

[**3.20 “Bedem Fest“ avgust 10**](#_Toc193180588)

[**3.21 “Memorijalni turnir Žarko Varajić“ basket 3x3, avgust 10**](#_Toc193180590)

[**3.22 “Festival Korzo“ septembar 11**](#_Toc193180591)

[**3.23 “Septembarski dani kulture”, septembar 11**](#_Toc193180592)

[**3.24 “Festival Glumca”, novembar 11**](#_Toc193180593)

[**3.25 “Novogodišnja čarolija u izlogu”, decembar 11**](#_Toc193180594)

[**3.26 “Novogodišnji sajam lokalnih proizvoda” decembar 12**](#_Toc193180595)

[**4 INFORMATIVNO PROMOTIVNA DJELATNOST 13**](#_Toc193180596)

[**4.1 Društvene mreže 13**](#_Toc193180597)

[**4.2 Video materijal 13**](#_Toc193180598)

[**4.3 Izrada promotivnog materijala 14**](#_Toc193180599)

[**4.4 Sajmovi, promocije i prezentacije 14**](#_Toc193180600)

[**4.5 Turistička signalizacija 15**](#_Toc193180601)

[**5 PODRŠKA RAZVOJU RURALNOG TURIZMA 16**](#_Toc193180602)

[**6 PRAĆENJE TURISTIČKOG PROMETA, SARADNJA I RAD NA PROJEKTIMA 18**](#_Toc193180603)

[**6.1 Monitoring broja gostiju 18**](#_Toc193180604)

[**6.2 Saradnja 20**](#_Toc193180605)

[**6.3 Rad na projektima 21**](#_Toc193180606)

[**7 FINANSIJSKI IZVJEŠTAJ TURISTIČKE ORGANIZACIJE NIKŠIĆ ZA 2024. GODINU 22**](#_Toc193180607)

[**7.1 Prihodi 22**](#_Toc193180608)

[**7.2 Članski doprinos i boravišna taksa 23**](#_Toc193180609)

[**7.3 Projekti 24**](#_Toc193180610)

[**7.4 Donacije i ostali prihodi 24**](#_Toc193180611)

[**7.5 Rashodi 25**](#_Toc193180612)

[**7.6 Poslovni rezultat 27**](#_Toc193180613)

# UVOD

Turistička organizacija Nikšić se u 2024. godini bavila promocijom i unapređenjem opštih uslova boravka turista kroz formiranje kompletne turističke ponude, podizanjem kvaliteta turističkih i drugih komplementarnih usluga i razvijanjem svijesti o važnosti turizma.

U cilju kvalitetnije i djelotvornije promocije turističke ponude opštine Nikšić kao i same organizacije, potencira se saradnja sa ostalim subjektima koji direktno ili indirektno učestvuju u turizmu, kao i sa predstavnicima kreativne industrije (fotografima, dron pilotima, grafičkim dizajnerima) uz čiju pomoć smo se trudili da poboljšamo imidž organizacije.

 Turistička organizacija je kvalitetnom strategijom postala prepoznatljiva u gradu pod Trebjesom što dokazuje i veliko interesovanje za propagandni materijal, kao i za turističke lokalitete koje smo promovisali raznim kanalima digitalnog marketinga.

# OPŠTE INFORMACIJE O TURISTIČKOJ ORGANIZACIJI NIKŠIĆ

U ovom dijelu daće se opšte informacije o Turističkoj organizaciji Nikšić koje se tiču njenog osnivanja, djelatnosti, organa organizacije, prihoda koje organizacija ostvaruje i zaposlenim.

## Osnivanje

Turistička organizacija Nikšić je osnovana na оsnovu člana 7 Zakona o turističkim organizacijama i člana 13 stav 1 tačka 1 i Odluke o osnivanju Turističke organizacije Nikšić 2005. godine. Ima status pravnog lica, sa pravima i obavezama utvrđenim Zakonom, Odlukom i Statutom.

## Djelatnost

Zadaci (djelatnosti) lokalne turističke organizacije su:

* unapređenje i promocija izvornih vrijednosti Opštine u cilju razvoja turizma;
* stvaranje uslova za aktiviranje turističkih resursa;
* saradnja sa pravnim i fizičkim licima, udruženjima i nevladinim organizacijama koje za predmet poslovanja imaju turističko-ugostiteljsku ili komplementarnu djelatnost u cilju sprovođenja politike za razvoj turizma na teritoriji Opštine;
* izrada turističko-propagandnog i drugog informativnog materijala;
* podsticanje, koordinisanje i organizovanje kulturnih, umjetničkih, zabavnih, privrednih, sportskih i drugih manifestacija koje doprinose obogaćivanju turističke ponude;
* realizovanje programa aktivnosti boravka studijskih grupa i novinara na teritoriji Opštine koji su u funkciji razvoja turizma i marketinga;
* podsticanje i organizovanje akcija usmjerenih na zaštitu i očuvanje životne sredine i kulturnog nasljeđa;
* pružanje servisnih usluga i informacija gostima;
* prikupljanje i obrada podataka (nedjeljna i mjesečna) o turističkom prometu i njihovoj strukturi na području Opštine, kao i izrada mjesečnog izvještaja o turističkom prometu za potrebe nadležnog organa za poslove statistike i Nacionalne turističke organizacije;
* registrovanje i praćenje turističkog prometa na teritoriji Opštine;
* saradnja sa organima i tijelima Opštine u cilju donošenja i sprovođenja lokalnih mjera za poboljšanje uslova boravka turista na teritoriji Opštine;
* saradnja sa lokalnim udruženjima i NVO;
* izrada i izdavanje turističko-propagandnog materijala u cilju promocije Opštine;
* sprovođenje anketa i sličnih istraživanja u cilju poboljšanja ponude;
* saradnja sa Ministarstvom turizma i Nacionalnom turističkom organizacijom, kao i saradnja sa sličnim organizacijama van Crne Gore;
* obavljanje drugih poslova u cilju promocije turističkog proizvoda na teritoriji Opštine.

## Organi organizacije

Organi organizacije su:

1. Skupština - predsjednik i 12 članova;
2. Izvršni odbor - predsjednik i 4 člana, koje bira skupština Organizacije;
3. Nadzorni odbor - predsjednik i 2 člana;
4. Predsjednik.

Mandat organa organizacije traje 4 godine.

## Prihodi

Organizacija ostvaruje prihode iz sljedećih izvora:

* Sredstava budžeta Opštine;
* Članskog doprinosa, u skladu sa posebnim zakonom;
* Boravišne takse, u skladu sa posebnim zakonom;
* Projekata i sponzorstava;
* Kredita i iz drugih izvora u skladu sa Zakonom.

# PROGRAMSKE AKTIVNOSTI

Turistička organizacija Nikšić sarađuje sa svim subjektima sa područja opštine u cilju bolje turističke valorizacije, promocije i razvoja kvalitetnije turističke ponude. U toku cijele godine naša organizacija pruža informacije svim zainteresovanim licima, bilo da se radi o smještaju, cijenama, saobraćaju, kulturnim dešavanjima, sportskim manifestacijama ili drugim bitnim dešavanjima u našem gradu. Uloga manifestacija u kreiranju turističke ponude destinacije je izuzetno značajna. Manifestacije predstavljaju dio turističke ponude kojom se privlači veliki broj posjetilaca. One mogu biti i razlog da turisti posjete određenu destinaciju.

Manifestacijama se promoviše tradicija i autentičnost određenih destinacija i njihovog stanovništva, obilježavaju se istorijski događaji ili kreiraju novi događaji i aktivnosti u svrhu zabave i uživanja u muzici i drugim aktivnostima. Organizacijom manifestacija pruža se mogućnost privremenog zapošljavanja lokalnog stanovništva i povećava se ukupni prihod od turizma.

## “Novogodišnji i Božićni bazar“ , januar

Opština Nikšić je uz podršku Turističke organizacije Nikšić na Trgu slobode organizovala „Novogodišnji i Božićni bazar“ od 20.12.2023. do 20.01.2024. godine. Deset kućica postavljeno je na trgu, a dodijeljene su na osnovu javnog poziva, koji je raspisala Opština Nikšić. Turistička organizacija Nikšić je dala svoj doprinos realizaciji ovog događaja organizacijom svakodnevnog programa u toku trajanja bazara. Naši sugrađani kao i svi posjetioci iz drugih gradova imali su priliku da uživaju u programu za djecu, ali i nastupima lokalnih bendova.

## „Karavan mimoze u Nikšiću“, februar

Promocija „Praznika Mimoze” u Nikšiću je manifistacija koju je TO Nikšić u saradnji sa TO Herceg Novi uspjela da organizuje po prvi put, nakon gotovo dvadeset godina i to 2023.godine. Ovogodišnje izdanje organizovano je 16. februara defileom Njegoševom ulicom i programom na Trgu slobode. Naši sugrađani imali su priliku da posle  dvije decenije uživaju u nastupu Gradskog orkestra iz Herceg Novog i nastupu mažoretki.

## “Nikšić, gdje ljubav počinje”, februar

U susret 14.februaru TO Nikšić je organizovala akciju „Nikšić gdje ljubav počinje“. Organizovan je foto konkurs, parovi su imali priliku da se fotografišu na atraktivnim lokalitetima u našoj opštini, fotografije su objavljene na društvenim mrežama TO Nikšić, a komisija je nagradila najkreativnije.

## “Svjetski dan turističkih vodiča“, februar

Povodom 21. februara „Svjetskog dana turističkih vodiča“  Turistička organizacija Nikšić je organizovala studijsku posjetu predstavnika turističkih agencija sa primorja, pa je 30 turističkih vodiča i menadžera ovom prilikom obišlo Grahovo i posjetili Grahovsko jezero, Arboretum, i imali prilku da se upoznaju sa ponudom „Vinarije Dabović“. Ovo je takođe bila prilika da sa njima razmotrimo mogućnost da ova ruta postane standardan dio ponude neke od ovih prestižnih agencija.

## “Osmomartovski bazar“, mart

Turistička organizacija Nikšić u saradnji sa Opštinom Nikšić povodom 8.marta organizovala je na Trgu slobode Osmomartovski bazar u u cilju podsticanja ženskog preduzetništva u našem gradu. Preduzetnicama iz Nikšića bilo je ustupljeno na korišćenje 10 kućica kako bi prodavale svoje proizvode od 4.do 11. marta. Ovo je bio simboličan način podrške, kojiom smo nježnijem polu zahvalili na ogromnom doprinosu kojom oplemenjuju našu zajednicu.

## „Ostroški polumaraton“ , april

„Ostroški polumaraton“ je manifestacija koja se održava duži niz godina u našem gradu. Uzimajući u obzir mogućnosti koje naša opština ima kada je razvoj sportskog turizma u pitanju Turistička organizacija Nikšić je od 2022. godine partner u organizaciji ovog događaja. Preko 500 takmičara iz svih država regiona dolazi u Nikšić da učestvuje u „Trci za dušu“ kako je popularno nazvana ova sve značajnija sportska manifestacija. Manifestacija organizovana 14. 04. a svečano su je otvorili Ministar sporta u Vladi Crne Gore Dragoslav Šćekić i predsjednik Opštine Nikšić Marko Kovačević. Uključivanjem TO Nikšić u oraganizaciju ovog događaja, sama smotra postala je vidljivija, jer smo dali značajan doprinos u promociji i popularizaciji polumaratona.

## “Koncert grupe Galija“, april

## JU Zahumlje, JU Nikšićko Pozorište i TO Nikšić su 26. aprila u SC Nikšić organizovali koncert grupe „Galija“. Bila je to prilika da se nikšićka publika još jednom prisjeti hitova ovog kultnog benda, kao i prilika da skrenemo pažnju na mogućnosti koje dvorana SC Nikšić ima kada je organizacija ovakvih događaja u pitanju.

## Vaskršnji bazar “od Uskrsa do Vaskrsa“, april

Od 25.04. do 15.05. na Trgu slobode Opština Nikšić je uz podršku TO Nikšić organizovala  vaskršnji bazar „od Uskrsa do Vaskrsa“. Na osnovu javnog poziva dodijeljeno je 10 kućica za naše sugrađane koji se bave proizvodnjom suvenira, umjetnina i rukotvorina.Cilj bazara je pružanje podrške lokalnim preduzetnicima kao i značajnija valorizacija samog Trga slobode. Uz veliki broj građana i bogat kulturno-umjetnički program, bazar je svečano otvorio predsjednik Opštine Nikšić g. Marko Kovačević.

U toku bazara svakodnevno je organizovan program za djecu, kao i zabava za odrasle u večernjim časovima.

## “Dani Svetog Vasilija Ostroškog“, maj

Vjerski turizam jedan je od najstarijih oblika turističkih putovanja, a danas predstavlja vrlo značajan i populizovan sektor globalnog turizma. Zbog ekonomskog potencijala, prirodno je što se sveveća pažnja poklanja raznim pitanjima upravljanja i promocije ovog oblika turizma.

Uzimajući u obzir sve potencijale koje opština Nikšić ima kada je ovaj oblik turizma u pitanju,

TO Nikšić je treću godinu zaredom uzela učešće u organizaciji ove manifestacije, koja se

završava 12. maja tradicionalnom litijom.

Čini se da nijedan događaj u Crnoj Gori ne može da okupi toliki broj ljudi na jednom mjestu kao što je litija, potrudili smo se da sve naše goste iz gotovo čitavog regiona dočekamo na pravi

način i da im prezentujemo naše kulturno – istorijsko nasleđe.

## “Craft beer karavan“, maj

Nikšić je i ove godine bio dio festivala „Craft Beer karavan“ koji je održan na Trgu slobode od 22. do 31. maja. Učesnici festivala su 12 crnogorskih kraft pivara. Autobus koji je modifikovan u pokretni ugostiteljski objekat obilazi cijelu Crnu Goru, zadržava se na gradskim trgovima, promoviše kraft pivarstvo a sve je ispraćeno i nastupima lokalnih bendova.

## “Dani kalopera”, maj

“Dani kalopera“ je manifestacija koja se godinama unazad tradicionalno održavala na Vučju. Nakon nekoliko godina pauze TO Nikšić i Turistički kompleks “Vučje” su 22. maja 2022. godine ponovo organizovali ovu manifestaciju, sa željom da je ponovo ožive. Ta praksa je nastavljena i u 2023.godini, a 2024.godine manifestacija je održana 26.maja.

Učesnici su taj dan na Vučju proveli onako kako i dolikuje crnogorskoj prirodi – nasmijano, vedro i edukativno. Cilj same manifestacije, koja nosi ime po cvijetu karakterističnom za ove predjele, je okupljanje što većeg broja posjetilaca, upoznavanje sa prirodom i promocija zdravih stilova života.

Za sve učesnike je obezbijeđen ručak i osvježenje, a komisija je nagradila one koji su naparavili najljepše bukete. Učesnike su svojim nastupom zabavljali lokalni bendovi.

## Koncert grupe “Riblja Čorba”, jun

Opština Nikšić i TO Nikšić su 14.06. na Trgu slobode po prvi put organizovali otvaranje ljetnje, festivalske i koncertne sezone, uz nastup legendarnog benda “Riblja Čorba”. Na prepunom gradskom trgu nikšićani ali i svi gosti iz drugih gradova Crne Gore uživali su u nastupu kultnog rock benda.Otvaranje sezone će i u narednim godinama biti praksa, uz nastupe regionalnih zvijezda na Trgu slobode.

## “Beach Volley”, Krupac, jun

Na Krupcu je 22. i 26.06.2024. godine održan treći turnir u odbojci na pijesku. Pored Turističke organizacije Nikšić, u organizaciji su učestvovali : Odbojkaški savez Crne Gore, Opština Nikšić i Odbojkaški klubovi iz našeg grada : Sutjeska, Volej star i Nikšić. Turnir je izazvao veliko interesovanje ljubitelja ovog sporta iz čitavog regiona. Učestvovalo je 20 ekipa, iz Crne Gore, Srbije, BiH, Makedonije, Ukrajine, Rusije i Turske

Ova manifestacija je po prvi put održana 2022.godine, i kako je još tada najavljeno zbog velikog interesovanja ekipa za 2023. godinu turnir je organizovan u dva dana, a ta praksa je nastavljena i 2024.godine. Imajući u vidu da interesovanje iz godine u godinu raste, postoje naznake da će ovo postati tradicionalna manifestacija koja će svake godine u naš grad dovoditi na stotine ljubitelja ovog sporta.

##  “Naša Rijeka Zeta” jun

TO Nikšić, Opština Danilovgrad i NVO “Visit Danilovgrad” su 29. i 30. juna 2024. na Tunjevu organizovali manifestaciju “Naša rijeka Zeta”.

Cilj manifestacije je prije svega promocija prirodnih ljepota ovog kraja, ali i želja da javnosti skrenemo pažnju na veliki turistički potencijal koji ima rijeka Zeta. TO Nikšić, prepoznala je značaj jedne ovakve manifestacije, kao i značaj rijeke Zete za opštine Danilovgrad i Nikšić. Tunjevo je godinama unazad poznato izletište za mnoge naše sugrađane, želja nam je da ovaj izuzetan lokalitet predstavimo i promovišemo širim masama, odnosno kao jedan lokalitet koji ima veliki turistički potencijal.Ovo je bilo treće izdanje ove manifestacije, koja ima potencijal da preraste u tradicionalnu, a ovogodišnje izdanje su dodatno učinili atraktivnim svojim nastupima popularni Boris Režak i legendarni Dejan Cukić.

Manifestacija je uz bogat kulturno – umjetnički program upotpunjena i trkom kajaka, skokovima u vodu sa mosta i degustacijom riblje čorbe.

## 3.14 Dzip reli “Montenegro trophy” jun

Montenegro Trophy Džip reli- manifestacija koja se tradicionalno održava u julu već pune 24. godine, a koja je i ove godine organizovana uz podršku Turističke organizacije Nikšić. Potrudili smo se da na pravi način pomognemo ovaj izuzetno značajan događaj, te obezbijedili finansijsku, promotivnu i medijsku podršku.

Tradicionalno, ispred zgrade Skupštine Opštine Nikšić okupila se ovogodišnja ekipa terenaca, njih preko 30, a pored učesnika iz Crne Gore i regiona, tu su bili i Rusi koji već nekoliko godina žive na crnogorskom primorju.

Prvog dana ljetnjeg džip relija, učesnici su imali priliku da se voze žičarom, kao i da sa vrha Štirovnika uživaju u predivnom pogledu. Drugog dana su učesnici prešli stazu koja obuhvata Riječku nahiju, vrh Vrsuta, Tuđemil, Zaleđe starog Bara, preko Virpazara, Rijeke Crnojevića i nazad do Cetinja.

## 3.15 “Ljetnja skola srpskog jezika“, jul

Opština Nikšić, Turistička organizacija Nikšić, Matica  srpska – Društvo članova u Crnoj Gori, Opština Herceg Novi i Turistička organizacija Herceg Novi uz podršku Uprave za saradnju s dijasporom i Srbima u region i Ministarstva spoljnih poslova Republike Srbije, organizovali su “Ljetnju školu srpskog jezika” u Nikšiću od 07. do 28. jula, nakon čega je nastavljena u Herceg Novom do 01.avgusta. Školu je pohađalo 50 kandidata iz Holandije, Francuske, Njemačke, Italije, Grčke, Rusije, Poljske, Ukrajine, SAD, Kolumbije, Velike Britanije i Australije.

Nastava je organizovana u tri nivoa - početni, srednji i napredni i podrazumeva učenje gramatičkog i leksičkog sistema srpskog jezika, ijekavskog i ekavskog izgovora, govornih vještina i pisanja.  Događaj podrazumijeva predavanja univerzitetskih profesora iz oblasti srpske književnosti, filma, istorije Srba i srpskog jezika, istorije Crne Gore, umjetnosti, nauke i religije. Polaznici škole bili su smješteni u hotelu Onogošt, a Turistička organizacija Nikšić se potrudila da se osim sa jezikom upoznaju i sa našom kulturom, tradicijom i gastronomskom ponudom. Organizovane su  vannastavne aktivnosti, pa su polaznici škole imali priliku da pogledaju naše filmove, uče naše tradicionalne igre, naš folklor, a TO Nikšić im je obezbijedila i izlete, kroz koje su mogli detaljnije da upoznaju naš grad, ali i crnogorsko primorje, kao i sjever Crne Gore. Obišli su Manastir Ostrog, manastir Svetog Luke u Župi, Lukavicu i Kapetanovo jezero, Žabljak, Cetinje i Skadarsko jezero.

## 3.16 “Party bus“, jul

Tradicionalna manifestacija Party bus, čiji su pokrovitelji Nikšićka pivara, TO Bar, Opština Danilovgrad i TO Nikšić i ove godine krenula je iz Nikšića.

Projekat je osmišljen originalno kao jedinstvena koncepcija, naime putujući autobus u kojem su smješteni organizatori, mediji i izvođači kreću iz Nikšića i prolaze kroz Crnu Goru , gdje nastupaju na otvorenom. Realizacijom manifestacije, promovisali smo Plužiine, Pljevlja, Podgoricu, Nikšić, Kolašin, ali i turističke destinacije koje gravitiraju u okolini ovih gradova kao što su Pivsko jezero, Pivski manastir, Spomen dom Crkvičko polje i etno sela na prostoru Pive, Krupačko jezero, Manastir Ostrog, Duklju, Kučka korita, Virpazar i Skadarsko jezero, podrum vina Tvrđavu Besac, Stari grad Bar, Biogradsko jezero, Kolašinska skijališta, rijeku Ćehotinu, i mnoge druge rijeke, plaže, kao i privatne crnogorske vinarije". Cilj je, da se promovišu ljepote Crne Gore i kroz muzički i ekološki program pokažu ove destinacije na poseban način.

Party bus je ove godine bio prilika i za profesionalni video zapis čiji sadržaj je isključivo promotivno turistički. Film koji se radi u postprodukciji je jedinstven after movie koji je na autentičan način zabilježio, pored muzičkog dijela projekta i prirodne ljepote Crne Gore. Pauze za osvježenje su pažljivo osmišljene kako bi svi kadrovi filma bili jedinstveni. Kao i prethodnih godina u sklopu parti busa je realizovan i čitav set ekoloških programa, od čišćenja izletišta do simboličnih sađenja sadnica.

U okviru ove manifstacije u Nikšiću je 11. jula 2024. godine na Trgu slobode nastupio legendarni bend „Orthodox Celts“

## 3.17 “Dani porodice Romanov u Nikšiću“ jul

U organizaciji TO Nikšić, NVO Pandurica, i Opštine Nikšić po treći put organizovana je manifestacija“ Dani porodice Romanov u Nikšiću“

Manifestacija je otvorena 17. jula i trajala je do 21. jula uz izuzetno bogat i raznovrstan program koji je organizovan na više različitih lokacija u našem gradu.

Ovogodišnje izdanje manifestacije obilježio je nastup mostarskog sastava “Zoster” 20. jula na Carevom Mostu.

## 3.18 “Lake Fest”, avgust

Najveći rok festival u Crnoj Gori, po 14 put je održan na Krupačkom jezeru, od 9. do 11. avgusta.

Veliki broj posjetilaca iz gotovo čitavog regiona imao je priliku da uživa u muzici najeminentnijih izvođača sa ovih prostora, kao što su Željko Bebek, Crvena Jabuka,Goblini, Prljavo Kazalište, ali i nastupima međunarodno poznatih zvijezda, kao što su  Jax Jones, Fedele Grande i mnogi drugi. TO Nikšić je pružila podršku organizaciji festivala, kako finansijsku tako i promotivnu. A svim stranim državljanima koji su posjetili ovaj događaj bilo je omogućeno da prijave boravak u prostorijama TO Nikšić, kao i na info punktu koji se nalazio na samom festivalu.

## 3.19 snimanje serije “Tvrđava“ u Nikšiću, avgust

## Turistička organizacija Nikšić pružila je podršku producentskoj kući „Režim“ koja je na teritoriji naše opštine snimala seriju „Tvrđava“ koja će biti emitovana u toku 2025. godine. Imali smo priliku da ugostimo filmsku ekipu od 150 članova među kojima su bila i eminentna glumačka imena sa ovih prostora kao što su Slaviša Čurović, Ljubomir Bandović, Miodrag Radonjić, Nikola Kolja Pejaković i mnogi drugi. Na setu je angažovano preko 1000 statista iz Nikšića i iznajmljeno preko 50 starih vozila. Gradska tvrđava Bedem, šetalište Alekse Backovića, Trg slobode, Velimlje, Grahovo, samo su neke od lokacija na kojima je serija snimana.

## 3.20 “Bedem Fest“ avgust

## Ovogodišnje 15 izdanje tradicionalnog Bedem festa održano je od  22. do 24. avgusta na tvrđavi. Regionalno poznati izvođači privukli su veliki broj posjetilaca, a TO Nikšić je i ove godine bila jedan od partnera festivala.

## 3.21 “Memorijalni turnir Žarko Varajić“ basket 3x3, avgust

Žarko Varajić je legendarni jugoslovenski košarkaš, koji je rođen u Nikšiću. Turistička organizacija Nikšić, je u saradnji sa MZ Ozrnići, i Savjetom za sport Nikšića, treću godinu za redom na terenu u Ozrinićima organizovala memorijalni turnir u čast ovog proslavljenog velikana. Veliko interesovanje ekipa iz gotovo čitave Crne Gore primoralo je organizatore da i ovogodišnja manifestacija bude dvodnevnog karaktera, pa je turnir svečano otvoren 24. avgusta, a zatvoren dodjelom nagrada najboljima 25.avgusta.

## 3.22 “Festival Korzo“ septembar

Festival “Korzo” predstavlja nesvakidašnji spoj kulture, programa za dijecu i zabave.Ovaj posebni festivalski koncept koji je TO Nikšić osnovala 2022. posvećen je nikšićkim stvaraocima, boemima, legendama, ljudima koji su dali značajan doprinos savremenom razvoju Nikšića.  Ovogodišnje izdanje bilo je posvećeno proslavljenom jugoslovenskom glumcu, rođenom nikšićaninu Dragu Maloviću. U njegovu čast glumačka sekcija JU Zahumlje predstavila se na Trgu slobode 30. Avgusta igranjem predstave “Đekna još nije umrla, a kad će ne znamo” nakon čega je upriličen program za djecu, i spektakularan nastup “Cirkus animatora” iz Novog Sada. Drugog dana festivalski, program je tradicionalno preseljen u ulicu Josipa Sladea, gdje je program otvorio nikšićki sastav “Žuti prsluci” nakon čega je nastupio legendarni Kiki Lesendrić i Piloti.

## 3.23 “Septembarski dani kulture”, septembar

U okviru ovogodišnjih septembarskih dana kulture u Nikšiću je organizovano preko 100 događaja, različitog sadržaja, od kulturnog, sportskog, zabavnog do programa za dijecu. TO Nikšić je dala značajan doprinos realizaciji velikog broja tih događaja od kojih posebno potrebno izdvojiti: Festival Korzo, kojim su otvoreni septembarski dani, Ulična trka, koncert Željka Samardžića povodom dana opštine na Trgu slobode, Svjetski dan turizma, Dani nauke, Dani evropske kulturne baštine, Jesenji sajam knjiga „Anderva book“,  Izložba oldtimer automobila na Trgu slobode, Izložba pasa na Vučju, Čorbijada na Slanom jezeru, Bazar domaćih proizvoda na Trgu slobode itd..

## 3.24 “Festival Glumca”, novembar

Jubilarni 20. Međunarodni festival glumca – Nikšić 2024 održan je u Nikšićkom pozorištu od 4. do 9. novembra, pod sloganom „Život za po(d)nijeti“. Festival je zvanično otvorio predsjednik žirija za dodjelu nagrada, istaknuti glumac, pisac i reditelj Zijah A. Sokolović.

U takmičarskom programu publika je imala priliku da uživa u kvalitetnim predstavama i velikim glumačkim i rediteljskim imenima sa ovih prostora. Tursitička organizacija Nikšić je bila i ove godine jedan od sponzora festivala.

## 3.25 “Novogodišnja čarolija u izlogu”, decembar

Turistička organizacija Nikšić je povodom novogodišnjih praznika organizovala akciju za izbor najljepšeg novogodišnjeg izloga pod nazivom „Novogodišnja čarolija u izlogu“. Akcija je imala za cilj motivisati vlasnike poslovnih objekata da iskažu svoju maštu i kreativnost, kako bi doprinijeli prazničnom raspoloženju u našem gradu.

U ovoj akciji učešće je uzelo preko 60 takmičara. Dobitnici su nagrađeni plaketama  i novčanim nagradama, dok su svim ostalim učesnicima uručene zahvalnice i „Suvenir Nikšića“.

## 3.26 “Novogodišnji sajam lokalnih proizvoda” decembar

Manifestacija koja iz godine u godinu okuplja sve veći broj proizvođača tradicionalnih i autohtonih proizvoda, sa područja ne samo Nikšića, već i cijele Crne Gore, ali i zemalja regiona.  Organizatori ovogodišnjeg sajma bili su Opština Nikšić, Turistička organizacija Nikšić, Ministarstvo poljoprivrede, šumarstva i vodoprivrede i Sportski centar Nikšić. Organizovan je u periodu od 20. do 22. decembra, u hali Sportskog centra Nikšić.

# INFORMATIVNO PROMOTIVNA DJELATNOST

Turistička organizacija Nikšić je u 2024. godini u okviru informativno promotivne djelatnosti sarađivala sa svim subjektima sa područja opštine u cilju bolje turističke valorizacije, promocije i razvoja kvalitetnije turističke ponude. Prikupljanje podataka i informacija o cjelokupnoj turističkoj ponudi jeste preduslov za blagovremenu i tačnu informisanost.

Turistička organizacija Nikšić pruža informacije svim zainteresovanim subjektima, bilo da se radi o informacijama o smještaju, cijenama, saobraćaju, kulturnim dešavanjima, sportskim manifestacijama i dr.

Sve aktivnosti Turističke organizacije Nikšić su medijski propraćene kroz javna sredstva informisanja (elektronski i štampani mediji). Na taj način javnost je upoznata sa aktivnostima Turističke organizacije koje su usmjerene na promociju rada same organizacije kroz valorizaciju turističkih potencijala Opštine.

## Društvene mreže

Društvene mreže su jako bitan faktor u pogledu informisanja i promocije, pa smo u toku 2024. godine naporno radili na unaprjeđenju ovog vida komunikacije sa onima koji prate rad Turističke organizacije Nikšić. Od početka 2024.godine, radilo se na ovom polju, pa je za period od godinu dana  broj pratilaca na našim stranicama rapidno porastao.  Aktivnost na stranici je značajno veća, što rezultira većim interesovanjem javnosti o radu LTO i aktivnostima koje sprovodimo. Do značajnijeg unapređenja ovog oblika promocije Nikšića kao turističke destinacije, došlo je prije svega zahvaljujući saradnji koju smo uspjeli da ostvarimo sa poznatim influenserima, kao i eminentnim turističkim medijskim kućama, koje su vodeće u regionu kada je ova oblast u pitanju, pa su tako određeni video sadržaji o Nikšiću na društvenim mrežama u toku prošle godine imali i po nekoliko stotina hiljada pregleda.

## Video materijal

Smatrajući kvalitetan video zapis jednim od najboljih vidova promocije destinacije, u godini za nama smo ostvarili saradnju sa brojnim saradnicima koji su vodeći u ovoj oblasti kada je region u pitanju. Nastavljena  je saradnja sa Balkan Trip televizijom koja je u Nikšiću u toku prošle godine snimila dvije turističke emisije Kulturista i Putovanja bez granica, a koje su osim na tom kanalu još emitovane i  na Euro News-u i RTS-u. Kultna emisija autora Dragiše Jestrotiće „Nikšić“ putovanja bez granica emitovana je u 3 epizode u toku 2024.godine, a emitovan je i film koji predstavlja sublimacija kompletnog rada ovog autora o našem gradu, film je premijerno prikazan na Sajmu turizma u Beogradu 24. februara 2024.godine. Produžena je i saradnja sa Media Lab producentskom kućom koja upravlja sa dva najgledanija kanala u Crnoj Gori, instagram stranicom Insta Montenegro i TV Kanal Wow Montenegro, a uspostavljena je saradnja i sa producentskom kućom LH Marketing koja je uradila promotivni materijal za četiri seoska domaćinstva na teritoriji naše opštine, dok je za 2025. godinu planirano da isto uradi i za ostala seoska domaćinstva iz Nikšića.

## Izrada promotivnog materijala

Osim redovnog ažuriranja već postojećeg promotivnog materijala, Turistička organizacija Nikšić je u 2024. godini izdala i dva nova izdanja, a to su „Domaće iz Nikšića“ i „Katalog smještaja“.

„Domaće iz Nikšića“ je dvojezična brošura kojom su objedinjeni svi domaći proizvodi registrovanih proizvođača sa teritorije naše opštine Nikšić, ovaj projekat sproveden je uz podršku MFI Alter Modus, a brošura je premijerno predstavljena na promotivnom događaju koji je bio organizovan 01.03.2024. godine, na imanju porodice Mirjačić.

Takođe završen je i „Katalog smještaja“ u kojem su objedinjeni svi smještajni kapaciteti u našem gradu. Ovo izdanje predstavljeno je po prvi put na događaju organizovanom 9.novembra 2024. godine u Hotelu Onogošt.

## Sajmovi, promocije i prezentacije

Sajmovi predstavljaju jedan od naznačajnijih vidova promocije turističke destinacije. Radi se o smotrama koje okupljaju veliki broj turističkih poslenika iz gotovo svih krajeva svijeta, ali i veliki broj posjetilaca koji imaju priliku da direktan način dobiju sve neophodne informacije o određenoj destinaciji.

Turistička organizacija Nikšić je svoje promotivne aktivnosti na sajmovima bazirala na region, pa smo tako u toku 2024. godine uzeli učešće na Međunarodnim sajmovima turizma u Beogradu, Novom Sadu, Ljubljani i Banja Luci.Takođe, TO Nikšić je pružila podršku našim institucijama kulture: JU Nikšićko Pozorište, JU Zahumlje, JU Biblioteka Njegoš i JU Muzeji i Galerije, koje su prošle godine po drugi put nastupile na Sajmu knjiga u Beogradu. U toku trajanja sajma organizovana je i promocija „Ljetnje škole srpskog jezika za strance“ u sali Vasko Popa u sklopu Beogradskog sajma, na kojoj je prikazan i kratak film o samoj školi a čijoj je realizaciji TO Nikšić dala nemjerljiv doprinos.

TO Nikšić je na Sajmu turizma u Beogradu koji je održan od 22 do 25. februara 2024.godine po prvi put nastupila samostalno na štandu od 35 kvadrata koji je bio brendiran turističkim motivima nešeg grada. Organizovana su i dva promo događaja, promocija filma „Sve boje Nikšića“ autora Dragiše Jestrotića i promocija Lake festa.

Takođe TO Nkšić je u toku 2024. godine organizovala i veliki broj promo događaja kao što su Ajmo na Krupac i Budi među prijateljima itd...

Na svim spomenutim smotrama primjetno je veliko interesovanje posjetilaca za naš grad, uglavnom kao za jednu potpuno novu i nedovoljno istraženu destinaciju koja pruža mogućnosti za više oblika turizma. Delegacije Opštine Nikšić i TO Nikšić iskoristile su ove manifestacije za stvaranje novih kontakata, i ostvarivanje saradnji, pa je iz posjeta ovim sajmovima proistekao veliki broj protokola o saradnji, studjskih posjeta, i zajedničkih projekata sa mnogim LTO iz regiona.

## Turistička signalizacija

Smatrajući ovaj oblik informisanosti izuzetno značajnim, TO Nikšić je prošle godine nastavila sa obnavljanjem info tabli započetim 2022. godine. Osim toga postavljene su nove info table na Lukovu (Majdan) i na vidikovcu iznad Slanog jezera, na kojem smo uz podršku Ekološkog pokreta Ozon postavili i dvije panoramske klupe sa kojih se pruža pogled na Slano jezero, bilbord postavljen na vidikovcu iznad jezera sadrži mapu grada sa dvojezičnim opisom svih atraktivnih lokaliteta na teritoriji naše opštine, kao i QR kodove sa top 10 lokacija koje je neophodno obići u Nikšiću. TO Nikšić dala je preporuku za projekat NVO SIČ Tibor koji je postavio informativne table sa dvojezičnim opisom svih značajnijih ulica u centru grada, takođe kroz implementaciju istog projekta ispred prostorija TO Nikšić postavljeni su smjerokazi koji vode do 10 najatraktivnijih lokacija, dok je TO Nikšić na istoj lokaciji postavila mapu grada, kako bi turisti koji dolaze u naše prostorije da prijave boravak dobili što više informacija o našem gradu, na što jednostavniji način.

#  PODRŠKA RAZVOJU RURALNOG TURIZMA

Kada govorimo o ruralnom turizmu, potrebno je prije svega istaći da se radi o najbrže rastućoj grani privrede u Evropi u proteklih 10 godina. Smatramo da nikšićka opština ima izuzetne potencijale za razvoj ove oblasti turizma, te je Turistička organizacija Nikšić u godini za nama stavila snažan akcenat na aktivnosti koje su usmjerene na razvoj, unapređenje i povećanje broja domaćinstava koje se bave ovom djelatnošću.

Kao što je poznato u uslovima izazvanim pandemijom virusa Covid 19 napravljen je zaokret u turističkom poslovanju na globalnom nivou, dakle izbjegava se masovni turizam i stavlja se akcenat na zaštitu čovjeka i njegovog zdravlja. Ruralni turizam u ovim uslovima predstavlja priliku da turistima ponudimo odmor daleko od grada, buke, gužve i užurbanog načina života, data im je mogućnost da uživaju u autentičnosti ponude, koja nudi novi nivo hedonizma. Oblik turizma koji je okrenut prirodi, ali i usko povezan sa tradicijom ,kulturom, gastronomijom, folklorom i domaćom radinošću.

U ruralnim sredinama turizam je pokretač razvoja, revitalizacije sela, integracije stanovništva, ali i faktor unapređenja životnog standarda, jer je sa njegovim razvojem pružaocima usluga omogućeno da prodaju svoje proizvode na kućnom pragu. Turizam je za ruralne zajednice oruđe zaštite i promocije prirodnog i autentičnog okruženja, tradicije i nasleđa.

Ruralni turizam, koji se u svojoj osnovi, prvenstveno bazira na prirodnim i kulturno-istorijskim, tradicionalnim vrijednostima, predstavlja jedan od oblika turizma čiji se razvoj nameće sam po sebi. Ovo prije svega zato što ruralni turizam pruža mogućnost za razvijanje turističkih proizvoda u širokom obimu, i sa prostornog i sa vremenskog aspekta.

Kada je riječ o aspektu prostora – razvoj ruralnog turizma dospinosi uravnoteženijem razvoju države, tj. u funkciji je smanjenja jaza u razvoju između sjevera i juga Crne Gore. Istovremeno, sa aspekta vremena - razvojem ponuda u ruralnom turizmu doprinosi se razvijanje „365“ turističke ponude. Sve navedeno predstavlja strateški cilj razvoja turizma Crne Gore, generalno posmatrano. Dakle, razvojem ruralnog turizma - stvara se mogućnosti za razvoj do sada ne samo turistički, već i uopšte, slabo ili manje razvijenih dijelova naše opštine

Aktivnosti lokalnih turističkih organizacija su usmjerene na edukaciju već postojećih domaćinstava kako da prošire svoje djelatnosti u pružanju turističkih usluga u okviru domaćinstva i kreiraju dodatne aktivnosti shodno prostoru u kojem se nalaze, ali i edukacija ostalih seoskih domaćinstava o značaju ove djelatnosti i mogućnostima veće ekonomske dobiti koje turizam pruža.

Na osnovu javnog poziva Ministarstva ekonomskog razvoja i turizma, za finansiranje projekata u oblasti ruralnog turizma 2021/22, Turistička organizacija Nikšić konkurisala je sa projektom – Digitalizacija seoskih domaćinstava opštine Nikšić, u okviru mjere II – Razvoj inovativnih turističkih proizvoda u ruralnim područjima, koji je komisija pozitivno bodovala, i za čiju realizaciju su dobijena sredstva od navedenog ministarstva. Urađena je mobilna aplikacija „seoska domaćinstva“ koja posjetiocima omogućava da na brz i jednostavan način dođu do svih neophodnih informacija o sesokim domaćinstvima koja posluju na teritoriji naše opštine, takođe urađena je i nova dvojezična brošura „ Vodič za seoska domaćinstva“. U konferencijskoj Sali „IPC Tehnopolis“ 17. maja 2023. TO Nikšić organizovala je događaj na kojem su prezentovane aplikacija i brošura, u prisustvu predstavnika Opštine Nikšić, Ministarstva poljoprivrede ali i vlasnika Seoskih domaćinstava koja su zastupljena u brošuri i aplikaciji. Ovaj događaj iskoristili smo da razmijenimo mišljenja, i u obliku panel diskusije porazgovaramo o izazovima i problemima sa kojima se suočavaju ljudi koji se bave turizmom u ruralnim područjima, ali i o daljim planovima i koracima. A 2024, godine izdata je brošura „ Domaće iz Nikšića“ koja objedinjuje sve proizvode registrovanih proizvođača iz Nikšića.

Takođe u saradnji sa NTO u aprilu 2024. godine organizovana je posjeta turoperatora iz Poljske koji su obišli nekoliko sesokih domaćinstava u Nikšiću i imali priliku da se uvjere u mogućnosti koje turizam na selu kod nas pruža, uz želju da neka od domaćinstava budu uvrštena u njihovu ponudu.

Da su ove aktivnosti Turističke organizacije Nikšić kada je ruralni turizam u pitanju dale rezultata, jasno pokazuje i podatak da je u januaru 2022. godine na teritoriji naše opštine poslovalo 6 seoskih domaćinstava, a danas ih imamo 18.

# PRAĆENJE TURISTIČKOG PROMETA, SARADNJA I RAD NA PROJEKTIMA

Praćenje turističkog prometa i izvještavanje o istom je zakonska obaveza svake Lokalne Turističke organizacije. Uz programske aktivnosti koje u toku godine sprovodi naša organizacija, jednako važne su i ove „nevidljive aktivnosti“ bez kojih sistem ne bi funkcionisao na ispravan način, a institucije koje se bave praćenjem trendova u turizmu, pa i privredi uopšte, ne bi imale pravu sliku stvarnosti. Naravno, uloga Turističke organizacije Nikšić je jako bitna, jer ista kroz svoju djelatnost povezuje brojne lokalne i državne institucije i promoviše sve turističke poslenike koji se u okviru naše Opštine nalaze u legalnim tokovima poslovanja.

## Monitoring broja gostiju

Monitoring broja gostiju vrši se svakog četvrtka, tako što se u direktnom kontaktu sa svim turističkim subjektima prikupljaju podaci o broju turista i na taj način se dolazi do broja gostiju u registrovanim ugostiteljskim objektima za smještaj turista. Istovremeno, vrši se uporedni prikaz turističkog prometa sa istim periodom prethodnih godina. Dostavljanje podataka u različitoj periodici Nacionalnoj turističkoj organizaciji, Ministarstvu održivog razvoja i turizma, Opštini Nikšić i Upravi za statistiku je redovna aktivnost koja se radi po istom principu u svim gradovima Crne Gore, a koja ima veliki značaj za donosioce odluka od čijeg djelovanja zavisi uspješnost turističke sezone u Crnoj Gori.

U sledećoj tabeli prikazani su uporedni podaci broja noćenja i broja dolazaka za 2023. i 2024. godinu.

**Tabela 1. Ukupan broj dolazaka turista i noćenja u Nikšiću za 2023 - 2024 godinu**

|  |
| --- |
| **Dolasci i noćenja turista u Nikšiću po mjesecima, 2023-2024. godina**  |
|  | **2023** |  **2024** |  |  |
| **Mjesec** | **Dolasci** | **Noćenja** | **Dolasci** | **Noćenja** | **Indeks dolasci**  | **Indeks noćenja** |
| januar | 434 | 1.198 | 420 | 1.033 | 96,77 | 86,23 |
| februar | 612 | 1.788 | 791 | 2.885 | 129,24 | 161,35 |
| mart | 572 | 1.503 | 633 | 963 | 110,66 | 64,07 |
| april | 1.005 | 2.099 | 1.043 | 1.813 | 103,78 | 86,30 |
| maj | 1.802 | 3.264 | 1.675 | 2.602 | 92,65 | 79,72 |
| jun | 1.998 | 3.977 | 2.103 | 3.806 | 105,25 | 95,70 |
| jul | 2.311 | 5.179 | 2.834 | 6.244 | 122,63 | 120,56 |
| avgust | 3.026 | 5.097 | 3.151 | 8.036 | 104,13 | 157,66 |
| septembar | 1.936 | 3.088 | 2.236 | 5.093 | 115,49 | 164,93 |
| oktobar | 1.341 | 2.228 | 1.484 | 2.801 | 110,66 | 125,71 |
| novembar | 859 | 1.943 | 874 | 2.006 | 101,74 | 103,24 |
| decembar | 579 | 949 | 700 | 1.606 | 120,89 | 169,23 |
| Ukupno | 16.475 | 32.313 | 17.944 | 38.888 | 108,92 | 120,34 |

## Saradnja

Кada je riječ o saradnji Turistička organizacija Nikšić je intezivno radila, prije svega, na saradnji

sa svim pravnim i fizičkim licima koji za predmet poslovanja imaju turističku, ugostiteljsku ili

njoj komplementarnu djelatnost, u cilju dogovaranja, utvrđivanja i sprovođenja politike razvoja

turizma i poboljšanja uslova boravka turista na teritoriji naše opštine. Кontinuirano smo

sarađivati sa hotelima koji posluju u užem jezgru grada ( hotel „Onogošt“, hoteli „Jugoslavija“ i

„Trebjesa“, hotel „Atrijum“, „Trim Centar Nikšić“), ali i sa hotelima koji se nalaze na široj

teritoriji naše opštine ( hotel „Vukov Most“, „My Hotel“, hotel „Vučje“, Royal garden), kao i sa

pružaocima usluga privatnog smještaja i seoskim domaćinstvima, kako bi u koordinaciji sa njima na što bolji način turistima prezentovali smještajne kapacitetime kojima Nikšić raspolaže.

Organizovali smo studijske i promotivne posjete seoskim domaćinstvima, i na adekvatan način

im pomogli da se kvalitetno prezentuju na tržištu čitavog regiona. Takođe, intezivno smo radili

na saradnji sa Nacionalnom turističkom organizacijom, resornim Ministarstvom ali i sa opštinom

Nikšić, od koje dobijamo nesebičnu podršku u našim naporima da Nikšić pozicioniramo na ono

mjesto koje mu i pripada.

Za uspješan rad Lokalne turističke organizacije neophodna je saradnja sa svim javnim

institucijama iz naše opštine, naročito institucijama sporta, kulture, nauke, obrazovanja i sl., jer

one predstavljaju vezivno tkivo bez kojeg turistička privreda ne može. Insistirali smo na saradnji

sa svim nevladinim organizacijama u opštini koje u svom programu ili cilju osnivanja imaju

unapređenje turizma u gradu ili sa turizmom povezanih djelatnosti, kao i sa svim fizičkim licima

koja svojim idejama i predlozima mogu doprinijeti kreiranju bogatije turističke ponude u

Nikšiću.

Takođe, TO Nikšić je u toku 2024. Godine ojačala saradnju sa turističkom privredom, pa smo u saradnji sa turističkom agenciom “Montagnia travel” radili na projektu “Via Ferata” a zahvaljujući pozivu Ministarstva turizma (Mjera III) sredstva su opredjeljena za ovaj projekat i Nikšić je dobio prvu “Via Feratu” koja se nalazi na stijeni “Orlina” u neposrednoj blizini Slanog jezera, čime smo dobili jedan potpuno novi turistučki proizvod.

Kada govorimo o saradnj sa nevladinim sektorom ono što je obilježilo 2024.godinu svakako je velika ekološka akcija „Naš grad, naš odbraz“ koju je TO Nikšić organizovala u saradnji sa ekološkim pokretom „Ozon“ i sekretarijatom za saobraćaj i komunalne poslove Opštine Nikšić. Akcija je organizovana u sklopu priprema za ljetnju turističku sezonu i trajala je od 10.maja do 15. juna u ovom periodu predstavnici gore navedenih organizacija kao i građani očistili su 7 lokacija i to: prostor oko Carevog Mosta, Bedem, Eko park Blace, prostor oko Slanog i Krupačkog jezera, Estavele Gornjepoljski vir i Presjeka. Osim navedenih značajan doprinos je dalo još gotovo 30 organizacija, što nevladinog što javnog sektora. Akcija će biti nastavljena i ove godine odnosno u susret ljetnjoj turističkoj sezoni 2025.

TO Nikšić, Ekološki pokret Ozon i RTV Nikšić su nakon ove akcije potpisali memorandum o saradnji čime su se obavezali da ova akcija traje i u narednim godinama.

Od izuzetnog nam je značaja i saradnja sa svim Lokalnim turističkim organizacijama na teritoriji

Crne Gore, u cilju razvoja i promocije destinacije, kako bi objedinili proizvode i zajednički ih

ponudili na domaćem i međunarodnom tržištu, ali i sa LTO iz regiona . Turistička organizacija

Nikšić je u toku 2023 nastavila saradnju sa TO Trebinje i TO Herceg Novi sa kojima je prije dvije godine potpisan protokol o saradnji. Po prvi put Nikšić se nalazi rame uz rame sa opštnama

koje spadaju u A grupu turističkih destinacija. Prepoznavši naš rad kolege iz TO Herceg Novi i

TO Trebinje inicirale su potpisivanje ovog protokola o saradnji koji podrazumjeva zajdničke

nastupe na sajmovima i prezentacijama, studijske posjete ovim gradovima, susrete turističkih

privrednika, kontinuiran rad na formiranju zajedničkog turističkog proizvoda, a kao plod ove

saradnje uspjeli smo da u Nikšić vratimo “Karavan mimoze” manifestaciju koja je poslednji put

organizovana u našem gradu 2002. Ostvarena je i značajna saradnja sa TO Budva, koja se ogleda

u organizaiji promo događaja “Budi među prijateljima” kao i partnerstvu TO Budva, Opštine

Nikšić i TO Nikšić u realiaciji “Ljetnje čkole srpskog jezika za srance”.

Turistička organizacija Nikšić je uspjela da ostvari i značajnu saradnju sa gotovo svim medijima

iz čitave Crne Gore, ali i velikim brojem medija iz regiona. Naše aktivnosti smo promovisali

putem elektronskih i štampanih medija, kao i portala RTV Nikšić, Onogošt.me, Mladi Nikšića,

portal Vijesti, RTCG, Media Biro. Gostovanjima u studijima nacionalih i lokalnih televizija

pravovremeno smo upoznavali građane sa programima i manifestacijama koje smo realizovali.

Na taj način smo doprinijeli boljoj obaviještenosti sugrađana, većoj posjeti i edukaciji o

potencijalima i mogućnostima za ostvarivanje ekonomskih efekata kroz pružanje različitih

usluga. TO Nikšić je ostvarila saradnju sa nekoliko značajnih medijskih kuća iz regiona, pa su

tako emisije „Кulturista“ i „Putovanja bez granica“ koje su snimljene u Nikšiću, emitovane u

toku 2023. godine na TV Balkan Trip i RTS – u. A potpisan je ugovor o saradnji is a medijskom kućom LH marketing.

## Rad na projektima

TO Nikšić je parter Eparhiji Budimljansko-nikšićkoj na IPA projektu “Istorijsko-

rekonstrukcijski događaj i turizam na otvorenom“, radi se o prekograničnoj saradnji sa TO Priboj

sa kojom smo potpisali i protokol o saradnji. U okviru ovog projekta 1. Avgusta 2024. Godine na Lukavici organizovana je manifestacija “Megdan za Ilijindan”  svi prisutni mogli su da uživaju u viteškim igrama, koje je demonstriralo viteško društvo “Svibor”.Takođe TO NIkšić je partner na IPA projektu čiji je

nosilac Opština Nikšić a u saradnji sa TO Novi Pazar, čija je implementacija počela u toku 2023.

godine a kroz koji će TO Nikšić dobiti svoj info punkt u centru grada. U ovaj projekat su

uključene po četiri opštine iz Crne Gore i Srbije, pored Nikšića i Novog Pazara, u

implementaciju projekta uključene su i opštine: Šavnik, Žabljak, Pljevlja, Sjenica, Prijepolje i

Nova Varoš. U toku prošle godine realizovali smo i projekat „Via Ferata” zahvaljujući pozivu Ministarstva turizma (Mjera III)

# FINANSIJSKI IZVJEŠTAJ TURISTIČKE ORGANIZACIJE NIKŠIĆ ZA 2024. GODINU

Analiza finansija TO Nikšić u prethodnih godinu dana sadrži samo značajnije prihode i rashode proizašle iz rada Turističke organizacije Nikšić. Turistička organizacija Nikšić nastavlja sa odgovornim i efikasnim upravljanjem finansijskih sredstava u 2024-oj godini kao što je bio slučaj u prethodnim godinama.

## Prihodi

U sljedećoj tabeli prikazani su prihodi za 2024. godinu:

|  |  |  |  |
| --- | --- | --- | --- |
| RBR | Prihodi | 2024. godina (u €) | Učešće (u %) |
| 1 | Prihodi od budžeta opštine | 393.000,00 | 71.9 |
| 2 | Članski doprinos | 86.241,91 | 15.8 |
| 3 | Projekti  | 13.000,00 | 2.4 |
| 4 | Boravišna taksa | 22.545,40 | 4.1 |
| 5 | Ostali prihodi | 32.144,56 | 9.2 |
|  | **Ukupno** | **546.931,87** | **100,0** |
|  |  |  |  |

Turistička organizacija Nikšić ima status pravnog lica, sa pravima i obavezama utvrđenim Zakonom, Odlukom i Statutom. Djelatnost Turističke organizacije je vršenje poslova od javnog interesa u oblasti turizma, bez ostvarivanja neposredne dobiti.

LTO ostvaruje sljedeće prihode: 80% od ukupne naplate boravišne takse, 60% od ukupne naplate članskog doprinosa, sredstava iz budžeta Opštine, projekata, sponzorstava, kredita i drugih izvora u skladu sa Zakonom.

Prihodi Turističke organizacije Nikšić ostvareni u 2024. godini su veći za 100,2% u odnosu na 2023. godinu kada su isti iznosili 273.117,91 eura.

Ukupan prihod ostvaren u 2024. godini, kao i sredstva prenesena iz 2023. godine data su sledećoj tabeli:

|  |  |  |  |
| --- | --- | --- | --- |
| RBR | Raspoloživa sredstva | 2024. godina (u €) | Učešće (u %) |
| 1 | Prihodi | 546.931,87 | 95,4 |
| 2 | Žiro račun, 31.12.2023. godine | 26.113,37 | 4,6 |
|  | **Ukupno** | **573.045,24** | **100,0** |
|  |  |  |  |
|  |  |  |  |

## Članski doprinos i boravišna taksa

U sljedećoj tabeli prikazani su prihodi ostvareni po osnovu boravišne takse i članskog doprinosa u posljednjih pet godina:

|  |  |  |  |
| --- | --- | --- | --- |
| Godina | Boravišna taksa (u €) | Članski doprinos (u €) | Ukupno (u €) |
| 2020 | 3.548,46 | 60.693,12 | 64.241,58 |
| 2021 | 17.237,65 | 58.524,11 | 75.761,76 |
| 2022 | 26.268,84 | 74.585,87 | 100.854,71 |
| 2023 | 17.611,27 | 79.402,63 | 97.013,90 |
| 2024 | 22.545,40 | 86.241,91 | 108.787,31 |

Iz prikazane tabele jasno se vidi kretanje prihoda od boravišnih taksi i članskog doprinosa, te i ukupni prihod LTO ostvaren po osnovu ove dvije stavke. Prihodi po osnovu članskog doprinosa su značajno veći, ako uzmemo u obzir da u 2024-oj godini naplata zaostalih potraživanja ima obuhvata mnogo manji dio u strukturi ove stavke. Međutim inflatorni faktor, koji utiče na ovu stavku uzimajući u obzir način obračuna u 2024-oj godini značajno je uticao na konačni prihod po ovom osnovu.

Analizom finansijskih izvještaja preduzeća koja smo, na osnovu djelatnosti kojom se bave, mogli zadužiti po pitanju članskog doprinosa utvrđeno je da od otprilike 500 preduzeća, 40% njih prikazuje negativan poslovni rezultat, te ih stoga ne možemo ni zadužiti. Takođe, primjećene su brojne manipulacije u finansijskom izvještavanju, pa čak i takve da kompanije sa preko 4 miliona eura prihoda, prijavljuju dobit od 30.000 eura, gotovo istu kao neka preduzeća sa 10 puta manjim prihodima. Članski doprinos se dodatno smanjuje za 50%, jer Nikšić spada u turistička mjesta B kategorije.

Uzimajući sve nesavršenosti dopune Zakona o turističkim organizacijama usvojene krajem 2019. godine, mišljenja smo da se nijesu ukinule biznis barijere, već pružila veća fleksibilnost onima koji ne vode knjigovodstvo na ispravan način i prijavljuju iz godine u godinu negativno poslovanje.

U sljedećoj tabeli biće prikazane kompanije koje su platile najveći članski doprinos Turističkoj organizaciji Nikšić u 2023. godini (zaduženje se odnosi na 2022. godinu):

|  |  |  |
| --- | --- | --- |
| RBR | Naziv firme | Iznos članskog doprinosa (u eurima) |
| 1. |  Addiko AD Podgorica  | 3.600,00 |
| 2. |  Prva banka Crne Gore AD | 3.600,00 |
| 3. |  Erste Banka AD | 3.600,00 |
| 4. |  Hard discount Laković DOO | 3.600,00 |
| 5. |  Hipotekarna Banka AD PODGORICA | 3.600,00 |
| 6. |  Industrija piva i sokova Trebjesa | 3.600,00 |
| 7. |  NLB Montenegrobanka AD Podgorica | 3.600,00 |
| 8. |  Zavod za udžbenike i nastavna sredstva | 3.200,00 |
| 9. |  Jugopetrol AD Podgorica | 3.200,00 |
| 10. |  Lovćen Osiguranje AD | 2.800,00 |

.

## Projekti

Po osnovu projekata Turistička organizacija Nikšić je iz međunarodnih i državnih fondova u ovoj godini prihodovala eura.

Od pomenutih sredstava, finansirano je:

* „Megdan na Ilindan“ – 8.500,00 eur,
* „Via Ferrata Orlina“ – 9.000,00 eur,

## Donacije i ostali prihodi

U 2024. godini za obezbijeđivanje što kvalitetnijeg programa pojedinih manifestacija kao i poboljšanja turističke ponude u Nikšiću, Turistička organizacija Nikšić je sklopila saradnju sa više pravnih lica koji su prepoznali značaj istih i obezbijedila kroz sporazume materijalnu podršku za realizaciju u ukupnom iznosu od 3.947,00 eura.

## Rashodi

U sljedećoj tabeli prikazani su rashodi za 2024. godinu:

|  |  |  |  |  |
| --- | --- | --- | --- | --- |
| RBR | Rashodi | 2023. godina (u €) |  | Učešće (u %) |
| 1 | Električna energija | 1.496,26 |  | 0,3 |
| 2 | Telefon i internet | 912,16 |  | 0,2 |
| 3 | Voda i komunalne usluge | 195,19 |  | 0,0 |
| 4 | Bankarske provizije | 1.077,37 |  | 0,2 |
| 5 | Održavanje i nabavka opreme | 11.500,65 |  | 2,0 |
| 6 | Kancelarijski materijal | 608,25 |  | 0,1 |
| 7 | Higijena i rashodi bifea | 1.650,17 |  | 0,3 |
| 8 | Inventar | 1.748,60 |  | 0,3 |
| 9 | Gorivo | 1.818,84 |  | 0,3 |
| 10 | Usluge prevoza | 6.682,80 |  | 1,1 |
| 11 | Ostalo | 2.456,42 |  | 0,4 |
| 12 | Reprezentacija | 6.538,01 |  | 1,1 |
| 13 | Usluge hotelskog smještaja | 172.190,00 |  | 29,1 |
| 14 | **Tekući troškovi (1-13)** | **208.874,72** |  | **35,4** |
| 15 | Sajmovi | 5.887,91 |  | 1,0 |
| 16 | Medijske i promotivne aktivnosti | 21.409,71 |  | 3,6 |
| 17 | Izrada propagandnog materijala | 23.037,97 |  | 3,9 |
| 18 | Manifestacije | 135.527,52 |  | 23,0 |
| 19 | **Programske aktivnosti (15-18)** | **185.863,11** |  | **31,5** |
| 20 | Troškovi neto zarada | 123.389,80 |  | 20,9 |
| 21 | Troškovi poreza na zarade | 5.162,37 |  | 0,9 |
| 22 | Troškovi ostalih poreza | 1.764,71 |  | 0,3 |
| 23 | Troškovi doprinosa na teret zaposlenih | 21.488,99 |  | 3,6 |
| 24 | Troškovi doprinosa na teret poslodavca | 7.304,55 |  | 1,2 |
| 25 | Troškovi osguranja zaposlenih | 180,60 |  | 0,0 |
| 26 | Prirez | 944,38 |  | 0,2 |
| 27 | **Troškovi zarada, poreza i doprinosa (20-25)** | **160.235,40** |  | **27,1** |
| 28 | **Troškovi po ugovorima** | **24.594,00** |  | **4,2** |
| 29 | **Ostala lična primanja** | **4.420,00** |  | **0,7** |
| 30 | **Troškovi službenih putovanja** | **6.748,94** |  | **1,1** |
|  | **Ukupno (14+19+27+28+29+30)** | **590.736,17** |  | **100.0** |
|  |  |  |  |  |

U 2024. godini najveći dio rashoda se odnosio na zarade zaoposlenih. Iznos koji je isplaćen po osnovu zarada zaposlenima (Bruto II) je 116.817,69 eura.

Uz racionalno raspolaganje sredstvima redovno su isplaćivane zarade zaposlenima, porezi i doprinosi, računi za vodu i električnu energiju, telefon, internet i komunalne naknade. Posjete sajmovima i izrada promotivnog materijala realizovani su selektivno, u skladu sa prioritetima, uzimajući u obzir raspoloživa sredstva i aktuelnu situaciju.

Za 2024. godinu u cilju realizacije opširnijeg programa rada Turističke organizacije Nikšić izvršeno je pet zaposlenja po osnovu ugovora o radu na neodređeno i to na mjestima: Menadžer za realizaciju programskih aktivnosti, Saradnik za rad na projektima i NVO, Saradnik za promotivne aktivnosti, Saradnik za realizaciju lokalnih manifestacija i Saradnik za administrativne i tehničke poslove.

U sledećoj tabeli prikazani su rashodi za 2024. godinu, kao i sredstva na računu Turističke organizacije Nikšić na kraju godine:

|  |  |  |  |
| --- | --- | --- | --- |
| RBR | Utrošena sredstva i stanje žr | 2024. godina (u €) | Učešće (u %) |
| 1 | Rashodi | 552.257,23 | 96,4 |
| 2 | Rashodi nastali u prethodnim godinama | 12.230,51 | 2,1 |
| 3 | Žiro račun (Glavni), 31.12.2024. godine | 7.429,42 | 1,3 |
| 4 | Devizni račun | 75,01 | 0,0 |
| 5 | Podračun (Megdan na Ilindan) 31.12.2024 | 551,06 | 0,1 |
| 6 | Podračun (Javni radovi) 31.12.2024 | 2,35 | 0,0 |
| 7 | Pretplate | 499,66 | 0,1 |
|  | **Ukupno** | **573.045,24** | **100,00** |

U sljedećoj tabeli prikazani su odloženi rashodi:

|  |  |  |
| --- | --- | --- |
| RBR | Odloženi rashodi | 2024. godina (u €) |
| 1 | Električna energija 12/2023 | 215,85 |
| 2 | Voda i komunalne usluge 12/2023 | 20,43 |
| 3 | Telefon i internet 12/2023 | 84,93 |
| 4 | Medijske i promo.usluge  | 1.663,46 |
| 5 | Izrada propagandnog materijala | 13.946,82 |
| 6 | Usluge prevoza | 1.835,50 |
| 7 | Higijena i bife  | 70,73 |
| 8 | Hotelski smjestaj  | 19.079,20 |
| 9 | Kancelarijski materijal | 66,79 |
| 10 | Prirez | 75,71 |
| 11 | Održavanje softvera | 48,40 |
| 12 | Ostali troškovi manifestacija | 563,00 |
| 13 | Inventar | 1431,02 |
|  | **Ukupno** | **39.101,84** |

Pod rashodima koji su prikazani u ovom dijelu podrazumijevaju se računi nastali u 2022. i 2023. godini.

## Poslovni rezultat

Kao što je već i pomenuto, Turistička organizacija Nikšić racionalno upravlja raspoloživim sredstvima, što je i prikazano ovim dokumentom.

U 2024. godini Turistička organizacija je imala značajno veće ukupne troškove u nego u 2023. godini jer je uvećani prihod po skoro svim osnovama omogućio da zadržimo dinamiku realizacije kao i kvantitatvno i kvalitativno unapređenje programa rada Turističke organizacije Nikšić.

Treba napomenuti da je inflatorni faktor, kao što je uticao na pojedine stavke prihoda, uticao i na rast troškova tokom 2024. godine što je u velikoj mjeri doprinijelo dugu koji je nastao. Rebalansom budžeta Opštine Nikšić kojim su obezbijeđena dodatna sredstva Turističkoj organizaciji omogućeno je djelimično saniranje ove stavke.

Ostavljena je određena rezerva za izmirivanje osnovnih operativnih troškova i preostalog duga prema dobavljačima u prvom kvartalu 2025. godine gdje je prihod od boravisne takse i članskog doprinosa znatno niži u odnosu na ostatak godine.

Ujedno, u saradnji sa lokalnom samoupravom i planiranim prihodima od budžeta Opštine Turističkoj organizaciji Nikšić možemo u djelo sprovesti i veće projekte koji bi mogli pozitivno uticati na sami izgled grada.

Turizma nema bez investicija, a kvalitetna infrastruktura je osnov od kojeg se mora početi.